Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 5 Lásd a 1243/B/1993. AB határozatot és a 19/1994. (IV. 1.) AB határozatot.
Paragraph Index: 1744

5 Lásd a 1243/B/1993. AB határozatot és a 19/1994. (IV. 1.) AB határozatot. 6 Az Alkotmánybíróság határozatában ugyan hivatkozott a demokratikus legitimáció követelményére, azonban nem fejtette ki, hogy ennek milyen módon kell érvényesülnie a kisebbségi önkormányzatok létrehozása során, sérti-e ezt az elvet, ha a közösséghez nem tartozók is részt vesznek a választás folyamatában. lyen közjogi következménye van annak, hogy az Országgyûlés az Alaptörvény 70. §-ából kiiktatta a kisebbségi önkormányzati választásokra történõ utalást. A beszámoló választójogi alfejezetét kénytelenek vagyunk azzal a gondolattal zárni, hogy bár az Országgyûlés olyan törvényt alkotott, amely elviekben a kisebbségi közösségek tagjai számára biztosítja a kisebbségi önkormányzatok létrehozásának jogát, a jogalkalmazás során valószínûsíthetõ visszásságok továbbra is veszélyeztethetik a képviselethez fûzõdõ alkotmányos jog maradéktalan érvényesülését. A kisebbségi választói jegyzék létrehozása jelen formájában nem tudja biztosítani a kisebbségi önkormányzatok önálló legitimációs bázisát, ám ennek megteremtésére már csak a következõ önkormányzati általános választásokat követõen látunk reális esélyt. 1.2. A „kisebbségi kedvezményes mandátum” sorsa A magyarországi nemzeti és etnikai kisebbségek jellemzõen szórványban élnek, ezért a választási rendszer általános szabályai alapján a legtöbb, általuk lakott településen nincs reális esélyük a mandátumszerzésre a helyi önkormányzat képviselõ-testületében. Az Országgyûlés a kisebbségek képviselethez fûzõdõ jogának érvényesülése érdekében ezt a hátrányt eddig a kedvezményes mandátumszerzés lehetõségének biztosításával próbálta mérsékelni. 7 A már nem hatályos szabályozás szerint a kislistás választási rendszerben – vagyis a 10 ezer fõ alatti településeken – a kisebbség egy jelöltje bekerülhetett a képviselõ-testületbe, ha több szavazatot ért el a mandátumszerzéshez szükséges legkisebb szavazatszám felénél. A vegyes választási rendszerben egy kedvezményes mandátum volt kiosztható akkor, ha a kisebbségi kompenzációs lista rendelkezett a mandátumszerzéshez szükséges legkisebb szavazatszám több mint egynegyedével. A kedvezményes mandátum igénybevételére mind a két választási rendszerben akkor volt lehetõség, ha az általános szabályok szerint az adott kisebbség egyetlen képviselõje sem került be a képviselõ-testületbe. Ezek a választójogi rendelkezések nem akadtak fenn az alkotmányossági kontrollon. Az Alkotmánybíróság 809/B/1998. AB határozata szerint az Országgyûlés a kedvezményes mandátumszerzés lehetõségének biztosításával „pozitív diszkriminációs tartalmú szabályt” fogadott el, így az nem sért alkotmányos jogokat. A jogalkotó tehát a kisebbségek képviselethez fûzõdõ jogának érvényesülését kívánta elõsegíteni e jogintézménnyel. A választójogi törvény rendelkezései azonban nem voltak alkalmasak e cél elérésére, mert könnyen kijátszhatónak bizonyultak, és súlyos visszaélésekre adtak lehetõséget. Az 1998. évi és 2002. évi választások során jelentõs számban kerültek be a települési önkormányzatok testületeibe olyan kisebbségi jelöltek, akik semmilyen módon nem kötõdtek az állítólagosan képviselni kívánt közösséghez. E jelenség ellen csak a választási szabályok pontosításával lehetett fellépni. Az Országgyûlés 2005. június 13-i ülésén olyan törvénymódosítást fogadott el, amelynek értelmében a települési kisebbségi önkormányzat legtöbb szavazattal megválasztott képviselõje – meghatározott szavazatarány elérése esetén – nyilatkozatával a helyi önkormányzat képviselõ-testületének tagjává válhatott volna. A kodifikációs munkálatokban hivatalunk is részt vett, ám ezt a megoldást nem egyeztették velünk, és ellenvéleményünket, kifogásainkat sem vették figyelembe.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes